Diari Oficial de la Generalitat Valenciana


Sumari del DOGV 4484, del 22-04-2003 (2003/4623)

ORDRE de 10 d'abril de 2003, de la Conselleria d'Economia, Hisenda i Ocupació, per la qual es publica la línia pressupostària i es determina el crèdit màxim que ha de finançar la pròrroga per a l'exercici 2003 de les beques concedides en aplicació de l'Ordre de 12 de setembre de 2002, de la Conselleria d'Economia, Hisenda i Ocupació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4484

Data del DOGV
:   22-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/4623


Data del document
:   10-04-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * formació professional
    * condició de la dona
    * suport econòmic
    * assignació per estudis
    * ajuda pública
    * dona

ORDRE de 10 d'abril de 2003, de la Conselleria d'Economia, Hisenda i Ocupació, per la qual es publica la línia pressupostària i es determina el crèdit màxim que ha de finançar la pròrroga per a l'exercici 2003 de les beques concedides en aplicació de l'Ordre de 12 de setembre de 2002, de la Conselleria d'Economia, Hisenda i Ocupació. [2003/X4623]
  
Amb data 20 de setembre de 2002 va ser publicada en el Diari Oficial de la Generalitat Valenciana l'Ordre de 12 de setembre de 2002, de la Conselleria d'Economia, Hisenda i Ocupació, per la qual es convocaven beques per a facilitar la formació de la dona i el seu accés a funcions directives en les empreses, i es convocaven per a l'exercici 2002.
  
El gaudi de les beques es va iniciar en el mes de desembre de 2002. En l'article 1 s'hi preveia una duració màxima de sis mesos, i així mateix, en l'article 8.2, la possibilitat d'una pròrroga automàtica durant l'any 2003 pel temps que restara fins a completar el màxim de sis mesos indicat.
  
Després de la publicació de la Llei de Pressupostos de la Generalitat Valenciana per a l'exercici 2003, de 27 de desembre de 2002 (DOGV de 31 de desembre de 2003), es publiquen els crèdits que han de finançar per a l'exercici 2003 les pròrrogues de les beques concedides en l'exercici 2002 en aplicació de l'Ordre de 12 de setembre de 2002.
  
En virtut d'això, en ús de les facultats que em confereix l'article 35 de la Llei 5/1983, de 30 de desembre, de Govern Valencià, i d'acord amb el Decret 90/2001, de 22 de maig, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,
  
ORDENE
  
Article únic
  
La quantia màxima de les ajudes que poden concedir-se per a finançar les pròrrogues de les beques de l'Ordre de 12 de setembre de 2002, de la Conselleria d'Economia, Hisenda i Ocupació, serà de 46.000 euros a càrrec de la línia pressupostària T5274000 del subprograma pressupostari 322.52 «Formació Professional Ocupacional» del pressupost del Servici Valencià d'Ocupació i Formació (SERVEF) per a 2003.
  
DISPOSICIÓ FINAL
  
Contra el present acte, que posa fi a la via administrativa, les persones interessades podran interposar-hi recurs contenciós administratiu en el termini de dos mesos, comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant aquest mateix òrgan en el termini d'un mes, computat en els termes ja dits, segons allò que s'ha disposat pels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació.
  
València, 10 d'abril de 2003
  
El conseller d'Economia, Hisenda i Ocupació,